RESOLUCIÓN do 16 de novembro de 2023, da Dirección Xeral de Emprendemento e Apoio ao Emprego, pola que se procede á publicación das subvencións concedidas en virtude da Orde do 13 de xullo de 2023 pola que se establecen as bases reguladoras das subvencións Emprendemento Plus para apoiar o investimento e a creación de emprego co obxectivo de fortalecer e consolidar iniciativas de emprendemento de persoas autónomas e pemes, susceptibles de seren cofinanciadas no marco do programa Galicia Feder 2021-2027 (apoio ao investimento) e se procede á súa convocatoria en réxime de concorrencia competitiva para as anualidades 2023-2024 (código de procedemento TR880B) (Diario Oficial de Galicia número 135, do 17 de xullo).
Consellería de Promoción do Emprego e Igualdade — III. Outras disposicións — 23/11/2023

O 17 de xullo de 2023 publicouse no Diario Oficial de Galicia número 135, a Orde do 13 de xullo de 2023 pola que se establecen as bases reguladoras das subvencións Emprendemento Plus para apoiar o investimento e a creación de emprego co obxectivo de fortalecer e consolidar iniciativas de emprendemento de persoas autónomas e pemes, susceptibles de seren cofinanciadas no marco do programa Galicia Feder 2021-2027 (apoio ao investimento) e se procede á súa convocatoria en réxime de concorrencia competitiva para as anualidades 2023-2024 (código de procedemento TR880B).
Nos seus artigos 15 e 16 regúlase a resolución e notificación destas axudas unha vez que a Comisión de Avaliación establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 7.
De acordo con isto, e atendendo ao informe elaborado na sesión do 2 de outubro de 2023 pola Comisión de Avaliación establecida no artigo 15, e despois de facer un reaxuste no crédito das anualidades e logo da fiscalización de conformidade da Intervención Delegada da Consellería de Promoción do Emprego e Igualdade,
1. Ordenar a publicación no Diario Oficial de Galicia das subvencións concedidas ao abeiro da Orde do 13 de xullo de 2023 pola que se establecen as bases reguladoras das subvencións Emprendemento Plus para apoiar o investimento e a creación de emprego co obxectivo de fortalecer e consolidar iniciativas de emprendemento de persoas autónomas e pemes, susceptibles de seren cofinanciadas no marco do programa Galicia Feder 2021-2027 (apoio ao investimento) e se procede á súa convocatoria en réxime de concorrencia competitiva para as anualidades 2023-2024 (código de procedemento TR880B), que se indican no anexo a esta resolución.
2. O importe total das axudas concedidas é de 5.498.767,01 €, con cargo ás aplicacións orzamentarias que se recolle no seguinte cadro:
O programa I Emprendemento Plus Investimento ten unha taxa de cofinanciamento do Feder do 60 %, computando como cofinanciamento nacional o investimento privado elixible das entidades beneficiarias polo 40 % restante. En particular, esta convocatoria é susceptible de enmarcarse no programa Galicia Feder 2021-2027, nos seguintes obxectivos:
Obxectivo político 1: unha Europa máis competitiva e intelixente, promovendo unha transformación económica innovadora e intelixente e unha conectividade rexional ás tecnoloxías da información e das comunicacións.
Obxectivo específico 1.3: o reforzo do crecemento sustentable e a competitividade das pemes e a creación de emprego nestas, tamén mediante investimentos produtivos.
Actuación 1.3.01: apoio financeiro a proxectos de investimento empresarial, especialmente das pemes, para promover o crecemento sustentable, a competitividade e a creación e o mantemento do emprego.
Campo de intervención TI0021: desenvolvemento empresarial e internacionalización das pemes, incluídos os investimentos produtivos.
Santiago de Compostela, 16 de novembro de 2023